
68                                           DR.31.10.2018                                                                                                                                            

 
walaupun ia tidak selari dengan Pelan Pembangunan Kuala Lumpur 2020, ia tetap perlu 
diterima sebagai satu keputusan yang sah di sisi undang-undang.  

Soalan kedua daripada Yang Berhormat Setiawangsa ialah berhubung dengan soal 
sewa rumah PPR yang di bawah jagaan DBKL. Lalu diminta supaya sewanya yang RM124 
tetapi sekarang ini diminta untuk dibuat satu audit tengok siapa yang layak duduk di situ 
sahaja. Yang mana yang tidak layak, naikkan sewanya ke RM250 kerana sepatutnya yang 
duduk di rumah PPR ini adalah haya daripada golongan B40.  

Masalah ini berlaku, Tuan Yang di-Pertua, oleh sebab pada asalnya yang masuk ke 
rumah PPR ini adalah orang yang duduk di kawasan setinggan. Maka bila kerajaan hendak 
ambil dia punya tanah setinggan ini, maka mereka dipindahkan ke rumah PPR tanpa 
mengambil kira pendapatan mereka. Bukan semua yang duduk di setinggan itu miskin, Tuan 
Yang di-Pertua. Ada yang duduk di setinggan itu, dia ada rumah dia sendiri disewakan, tetapi 
dia duduk dekat setinggan. Lalu bila kita buat rumah PPR ini, kita tidak sempat hendak check 
semua dan tidak bolehlah kita hendak halau mereka, lalu semua yang duduk di setinggan itu 
kita masukkan dalam rumah PPR, walaupun akhirnya didapati mereka sebenarnya bukan 
daripada golongan B40.  

Akan tetapi, insya-Allah, selepas ini kita akan buat audit itu dan kenal pasti dan 
mana yang mempunyai kemampuan dan pendapatan yang tidak melayakkan mereka untuk 
duduk di kawasan ataupun rumah PPR itu, kita akan naikkan kadar sewanya ke RM250 
supaya paling kuranglah mereka ini dapat menyumbang lebih kepada soal penyelenggaraan 
rumah-rumah PPR dan sebagainya. Susah untuk kita nak halau mereka kerana bila mereka 
keluar daripada rumah setinggan itu, mereka telah dijanjikan sudah ada satu perjanjian 
dengan mereka bahawa mereka akan diberi rumah PPR. Itulah... 

Tuan Yang di-Pertua: Yang Berhormat Lembah Pantai sudah bangun kali kedua 
sudah.  

 Tuan Khalid bin Abd. Samad: Okey baik, kita beri lah.  

Tuan Ahmad Fahmi bin Mohamed Fadzil [Lembah Pantai]: Oleh kerana ini 
berkait dengan isu miskin bandar yang tinggal di kawasan sama ada rumah PPR ataupun 
Perumahan Awam Dewan Bandaraya Kuala Lumpur, Yang Berhormat Menteri. Adakah Yang 
Berhormat Menteri sedar dan tahu yang sebenarnya kita tidak perlu lihat setinggan yang dulu-
dulu? Saya bagi contoh di Perumahan Awam Sri Pahang yang berada di kawasan Bangsar 
yang telah wujud sejak tahun 1975 ataupun 1976, yang mana ada di kalangan mereka yang 
tinggal di situ, saya difahamkan, mereka adalah mungkin orang daripada parti sekian-sekian 
dan mereka telah membolot sejumlah unit yang mana sehingga 9 Mei mereka masih 
memegang unit-unit ini dan mereka menyewa. Itu yang saya difahamkan.  

Jadi yang saya ingin tanya ada dua perkara. Pertama berkait dengan isu adakah 
satu arahan daripada Yang Berhormat Menteri ataupun kementerian kepada Dewan 
Bandaraya Kuala Lumpur untuk mengaudit dan membanci semua perumahan awam dan 
juga PPR di Kuala Lumpur untuk memastikan mereka yang tinggal di situ memang layak dan 
memang patut tinggal di situ? Itu pertama. 

Kedua, saya ingin menyentuh tentang isu salah satu daripada masalah besar yang 
dihadapi oleh miskin kota iaitu masalah tunggakan.  

■1620 

Memang mungkin kita tidak lihat mereka dihalau secara aktif tapi tindakan punitif 
seperti kunci air dan akhirnya ada penyitaan beberapa unit sebagai untuk menunjukkan 
ketegasan pihak Dewan Bandaraya Kuala Lumpur. Akan tetapi pada masa yang sama saya 
melihat cara penyelesaian pada waktu ini, miskin kota diminta untuk membayar sebagai 
contoh jika mereka sudah tidak bayar beberapa tahun, jumlah itu bukan satu jumlah yang 
kecil mungkin beribu-ribu malah mungkin belasan ribu. Mereka diminta untuk bayar separuh 
daripada jumlah itu, on top of that kena bayar kos peguam, on top of that ada penjadualan 
semula. 

Maksudnya kalau mereka miskin kota, mereka semestinya tidak mampu untuk 
hendak bayar, penjadualan semula itu pun saya rasa mungkin kurang bersesuaian. Saya 
mohon Yang Berhormat Menteri untuk memberikan penelitian kepada perkara ini dan 
mungkin kita perlu rangka semula satu penyelesaian yang mengambil kira tahap pendapatan 
mereka.  



walaupun ia tidak selari dengan Pelan Pembangunan Kuala Lumpur 2020, ia tetap perlu diterima sebagai satu keputusan yang sah di sisi undang-undang. Soalan kedua daripada Yang Berhormat Setiawangsa ialah berhubung dengan soal sewa rumah PPR yang di bawah jagaan DBKL. Lalu diminta supaya sewanya yang RM124 tetapi sekarang ini diminta untuk dibuat satu audit tengok siapa yang layak duduk di situ sahaja. Yang mana yang tidak layak, naikkan sewanya ke RM250 kerana sepatutnya yang duduk di rumah PPR ini adalah haya daripada golongan B40. Masalah ini berlaku, Tuan Yang di-Pertua, oleh sebab pada asalnya yang masuk ke rumah PPR ini adalah orang yang duduk di kawasan setinggan. Maka bila kerajaan hendak ambil dia punya tanah setinggan ini, maka mereka dipindahkan ke rumah PPR tanpa mengambil kira pendapatan mereka. Bukan semua yang duduk di setinggan itu miskin, Tuan Yang di-Pertua. Ada yang duduk di setinggan itu, dia ada rumah dia sendiri disewakan, tetapi dia duduk dekat setinggan. Lalu bila kita buat rumah PPR ini, kita tidak sempat hendak check semua dan tidak bolehlah kita hendak halau mereka, lalu semua yang duduk di setinggan itu kita masukkan dalam rumah PPR, walaupun akhirnya didapati mereka sebenarnya bukan daripada golongan B40. Akan tetapi, insya-Allah, selepas ini kita akan buat audit itu dan kenal pasti dan mana yang mempunyai kemampuan dan pendapatan yang tidak melayakkan mereka untuk duduk di kawasan ataupun rumah PPR itu, kita akan naikkan kadar sewanya ke RM250 supaya paling kuranglah mereka ini dapat menyumbang lebih kepada soal penyelenggaraan rumah-rumah PPR dan sebagainya. Susah untuk kita nak halau mereka kerana bila mereka keluar daripada rumah setinggan itu, mereka telah dijanjikan sudah ada satu perjanjian dengan mereka bahawa mereka akan diberi rumah PPR. Itulah... Tuan Yang di-Pertua: Yang Berhormat Lembah Pantai sudah bangun kali kedua sudah. Tuan Khalid bin Abd. Samad: Okey baik, kita beri lah. Tuan Ahmad Fahmi bin Mohamed Fadzil [Lembah Pantai]: Oleh kerana ini berkait dengan isu miskin bandar yang tinggal di kawasan sama ada rumah PPR ataupun Perumahan Awam Dewan Bandaraya Kuala Lumpur, Yang Berhormat Menteri. Adakah Yang Berhormat Menteri sedar dan tahu yang sebenarnya kita tidak perlu lihat setinggan yang dulu- dulu? Saya bagi contoh di Perumahan Awam Sri Pahang yang berada di kawasan Bangsar yang telah wujud sejak tahun 1975 ataupun 1976, yang mana ada di kalangan mereka yang tinggal di situ, saya difahamkan, mereka adalah mungkin orang daripada parti sekian-sekian dan mereka telah membolot sejumlah unit yang mana sehingga 9 Mei mereka masih memegang unit-unit ini dan mereka menyewa. Itu yang saya difahamkan. Jadi yang saya ingin tanya ada dua perkara. Pertama berkait dengan isu adakah satu arahan daripada Yang Berhormat Menteri ataupun kementerian kepada Dewan Bandaraya Kuala Lumpur untuk mengaudit dan membanci semua perumahan awam dan juga PPR di Kuala Lumpur untuk memastikan mereka yang tinggal di situ memang layak dan memang patut tinggal di situ? Itu pertama. Kedua, saya ingin menyentuh tentang isu salah satu daripada masalah besar yang dihadapi oleh miskin kota iaitu masalah tunggakan. #1620. Memang mungkin kita tidak lihat mereka dihalau secara aktif tapi tindakan punitif seperti kunci air dan akhirnya ada penyitaan beberapa unit sebagai untuk menunjukkan ketegasan pihak Dewan Bandaraya Kuala Lumpur. Akan tetapi pada masa yang sama saya melihat cara penyelesaian pada waktu ini, miskin kota diminta untuk membayar sebagai contoh jika mereka sudah tidak bayar beberapa tahun, jumlah itu bukan satu jumlah yang kecil mungkin beribu-ribu malah mungkin belasan ribu. Mereka diminta untuk bayar separuh daripada jumlah itu, on top of that kena bayar kos peguam, on top of that ada penjadualan semula. Maksudnya kalau mereka miskin kota, mereka semestinya tidak mampu untuk hendak bayar, penjadualan semula itu pun saya rasa mungkin kurang bersesuaian. Saya mohon Yang Berhormat Menteri untuk memberikan penelitian kepada perkara ini dan mungkin kita perlu rangka semula satu penyelesaian yang mengambil kira tahap pendapatan mereka.